ખંભાત નગરમાં ૧૩૦ વર્ષ પૂર્વે નવાબી કાળમાં નિર્માણ પામેલ લાલ બાગ તેમજ માદળા બાગ આજે સાવ જર્જરિત હાલતમાં મૂકાઇ ગયા છે. બગીચામાંથી રમતના સાધનો અદ્રશ્ય થઇ ગયા છે.પીવાના પાણીની ટાંકીમાં પાણી નથી અને નળ પણ નથી.બારી બારણાં તેમજ અન્ય ચીજવસ્તુઓ ગાયબ થઇ ગઈ છે. હાલ ઝાડી-ઝાંખરાને કારણે ઝેરી જીવજંતુ ફરી રહ્યા હોઇ બાગમાં ટહેલવા જવું મુશ્કેલ બન્યું છે. સત્તાધીશોની આ ઘોર બેદરકારીને કારણે ઉજ્જડ બની ગયેલ બાગથી ખંભાતની મહિલાઓમાં સહિત શહેરીજનોમાં ભારે રોષ ફેલાયો છે.